13.03.20 15:45 | Lehdistötiedote

Pohjoismaiden suurimpana pankkina Nordealla on erityinen vastuu tukea asiakkaita ja yhteiskuntaa vaikeina aikoina. Olemme siksi päättäneet tarjota lyhennysvapaita kuukausia pohjoismaisille henkilö- ja yritysasiakkaillemme, jotka tarvitsevat apuamme koronavirustilanteen takia.

Asiakkaamme voivat saada asuntolainoihinsa enintään kuusi kuukautta lyhennysvapaata. Pienille ja keskisuurille yrityksille tarjoamme tarvittaessa kolmen kuukauden lyhennysvapaata sekä muita apukeinoja.

– Tuemme asiakkaitamme niin hyvinä kuin vaikeinakin aikoina olemalla heille vahva ja henkilökohtainen kumppani raha-asioissa. Koronaviruksen nopea leviäminen vaikuttaa sekä pohjoismaisiin yhteiskuntiin että asiakkaisiimme. Olemme päättäneet ryhtyä toimenpiteisiin, joilla voimme nopeasti tukea henkilöasiakkaitamme sekä pieniä ja keskisuuria yrityksiä Pohjoismaissa. Lisäksi on erittäin tärkeää pitää pohjoismaisten talouksien pyörät pyörimässä näissä poikkeuksellisissa olosuhteissa, Nordean konsernijohtaja Frank Vang-Jensen sanoo.

Julkaisemme pian verkkosivustoillamme tietoa siitä, miten henkilöasiakkaat voivat hakea lyhennysvapaata. Pienet ja keskisuuret yritysasiakkaat saavat lisätietoa tavanomaisista palvelukanavistaan.

Kehotamme yritysasiakkaita olemaan pankkiin yhteydessä heti, jos näköpiirissä on muutoksia yrityksen vakiintuneeseen toimintaan. Neuvomme yrityksiä tekemään realistiset ennusteet likviditeetistään sekä selkeät kassavirtabudjetit. Meillä on tarvittaessa useita erilaisia tapoja ja instrumentteja käyttöpääomien ja likviditeetin vahvistamiseksi.

– Nordean pääomarakenne on hyvä ja tase vahva, joten meillä on mahdollisuus auttaa asiakkaitamme. Teemme kaikkemme antaaksemme asiakkaillemme tukea ja neuvontaa, Frank Vang-Jensen sanoo.

Lyhennysvapaissa huomioidaan maakohtaiset erot, kuten Tanskan asuntolainamarkkinoiden rakenne.

Lisätietoja:

Satu Malkamäki, konserniviestintä, 09 4245 1006

Lue lisää täältä.